stanford-oval/wikipedia huggingface dataset:
קוואנטס
תקריות ותאונות

בין השנים 1927–1945 היו לחברה שמונה תאונות קטלניות בהם נהרגו 63 איש, מחציתן התרחשו בשנות מלחמת העולם השנייה, כאשר מטוסי קוואנטס פעלו מטעם בעלות הברית.
ב-16 ביולי 1951 התרסק מטוס דה הבילנד אוסטרליה DHA-3 Drover מול חופי גינאה החדשה, לאחר שמדחפי המטוס כבו, בתאונה זו נהרגו הטייס וששת הנוסעים.
ב-24 באוגוסט 1960 התרסק מטוס סופר קונסטליישן בעת ההמראה ממאוריציוס בדרכו לאיי קוקוס, בתאונה זו לא היו הרוגים.
ב-23 בספטמבר 1999 החליק מטוס בואינג 747 של החברה על מסלול הנחיתה בבנגקוק. 38 מתוך 410 הנוסעים ואנשי הצוות נפצעו.
ב-25 ביולי 2008 נחת מטוס בואינג 747 שהיה בטיסה 30 מהיתרו למלבורן נחיתת חירום במנילה עקב ירידת הלחץ במטוס. איש מבין 365 הנוסעים ואנשי הצוות לא נפגע.
ב-7 באוקטובר 2008 נחת מטוס איירבוס A330 בטיסה 72 מסינגפור לפרת' נחיתת חירום עקב תקלה במערכת הטייס האוטומטי. 115 מתוך 315 הנוסעים ואנשי הצוות נפצעו.
ב-4 בנובמבר 2010 ארעה תקלה במנוע מטוס איירבוס A380 של החברה בטיסה 32 מסינגפור לסידני. המטוס אולץ לחזור לסינגפור, להיפטר מעודפי דלק ולנחות. בעת התקלה היו במטוס מעל ארבע מאות נוסעים ואיש מהם לא נפגע. ככל הנראה, חלקים ממעטפת אחד מארבעת המנועים, מתוצרת רולס-רויס, התפרקו ונפלו אל עבר האי האינדונזי בטאם. קוואנטס, חברת התעופה האוסטרלית הודיעה בהודעתה הרשמית, מספר שעות לאחר התקרית, כי כל ששת מטוסי ה-A380 שברשותה יקורקעו עד לחקירת התקרית.
חברות בת

קוואנטס לינק
ג'ט סטאר
ג'ט-קונקט
ג'טסטאר איירווייז
קוואנטס מטענים
קוואנטס לויאלטי
קוואנטס הולידייס
אקספרס גראונד הנדלינג
הערות שוליים

↑  Smith, Oliver (2016-02-04). "The world's safest – and least safe – airlines for 2019". The Telegraph (באנגלית בריטית). ISSN 0307-1235. נבדק ב-2024-10-21.
↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
↑  Quantas AU, Our History, https://www.qantas.com/
↑  "One world, few airlines". The Economist. ISSN 0013-0613. נבדק ב-2024-07-04.
↑  "אל על ו-Qantas חתמו על מסמך הבנות לקראת הסכם קוד שייר". פורט2פורט. נבדק ב-2017-02-23.
↑  פרטי צי המטוסים של קוואנטס, באתר airfleets.net (באנגלית)
↑  "Airbus 380 Seat Map for Configuration: 14 First; 64 Business; 35 Premium Economy; 371 Economy" (PDF). 2014. נבדק ב-28 במאי 2014. {{cite web}}:  (עזרה)
↑  Rothman, Andrea; Whitley, Angus (5 באוגוסט 2016). "Airbus A380 customer Qantas doesn't want last eight on order". bloomberg.com. Bloomberg L. P. נבדק ב-19 באוקטובר 2016. {{cite news}}:  (עזרה)
↑  מטוס איירבוס 380 נאלץ לבצע נחיתת חירום לאחר שמנועו התפרק באוויר, באתר הארץ, 4 בנובמבר 2010
↑  QANTAS, Subsidiary Companies
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  BnF: cb14624898w (data)  GND: 4217640-2  ISNI: 0000 0001 0812 9149  LCCN: n80109350  NLA: 35982437  VIAF: 150097713   WorldCat (עם VIAF): 150097713
טיילר בינדון

טיילר גרנט בינדון (באנגלית: Tyler Grant Bindon; נולד ב-27 בינואר 2005 בניו זילנד) הוא כדורגלן ניו זילנדי המשחק בעמדת הבלם בקבוצת רדינג מהפוטבול ליג הראשונה ובנבחרת ניו זילנד.
קריירת מועדונים

בינדון גדל במחלקות הנוער של איסט קוסט בייס ומועדון הכדורגל לוס אנג'לס. ב-7 באוגוסט 2023 חתם על חוזה לשנתיים ברדינג מהפוטבול ליג הראשונה.
קריירה בינלאומית

ב-13 באוקטובר 2023 ערך בינדון את הופעת הבכורה שלו בנבחרת ניו זילנד, בתיקו 1-1 נגד נבחרת הרפובליקה הדמוקרטית של קונגו במשחק ידידות.
נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024).
הערות שוליים

↑  Bindon signs for the Royals! באתר הרשמי של רדינג, 7 באוגוסט 2023 (באנגלית)
↑  Men's Football Team Announced for Paris 2024 באתר הרשמי של התאחדות הכדורגל הניו זילנדית, 9 ביולי 2024 (באנגלית)
| נבחרת ניו זילנד – אולימפיאדת פריז 2024 |
| --- | --- | --- |
|  1 פאולסן •  2 בוקסל •  3 סאטון •  4 בינדון •  5 סארמן •  6 ג'ו בל •  7 גארבט •  8 אולד •  9 ויין •  10 סינג •   11 רנדל •  12 סימס • 13 קלי-הילד •  14 הרדמן • 15 שרידן • 16 קונצ'י • 17 בידואה • 18 ואן הטום • מאמן: בייזלי |  1 פאולסן •  2 בוקסל •  3 סאטון •  4 בינדון •  5 סארמן •  6 ג'ו בל •  7 גארבט •  8 אולד •  9 ויין •  10 סינג •   11 רנדל •  12 סימס • 13 קלי-הילד •  14 הרדמן • 15 שרידן • 16 קונצ'י • 17 בידואה • 18 ואן הטום • מאמן: בייזלי | ניו זילנד |
אפוסטולוס וליוס

אפוסטולוס וליוס (ביוונית: Απόστολος Βέλλιος; נולד ב-8 בינואר 1992) הוא כדורגלן יווני, המשחק בעמדת החלוץ בנאה סלמיס פמגוסטה.
קריירת מועדונים

וליוס התחיל את הקריירה המקצועית שלו באירקליס סלוניקי. ב-26 באפריל 2009 הוא ערך את הופעת הבכורה שלו בניצחון 1–4 נגד סקודה קסנתי במחזור האחרון של עונת 2008/2009. ב-7 בנובמבר 2009 הבקיע את שער הבכורה שלו בקריירה במשחק הליגה אולימפיאקוס.
בינואר 2011 חתם באברטון מהפרמייר ליג לארבע שנים תמורת 250 אלף פאונד לאחר שדחה הצעות מפולהאם, אולימפיאקוס, א.א.ק. אתונה, ובולוניה. ב-2 באפריל 2011 ערך וליוס את הופעת הבכורה שלו באברטון במשחק הליגה נגד אסטון וילה. ב-17 בספטמבר 2011 הבקיע וליוס את השער הראשון שלו באברטון בניצחון 1–3 נגד ויגאן את'לטיק. למרות זאת, את רוב שנותיו באברטון העביר בקבוצת המילואים של המועדון. במרץ 2014 הושאל לבלקפול עד לסיום העונה. ב-10 במאי 2014 הודיע על סיום דרכו באברטון באמצעות חשבון הטוויטר שלו.
ביולי 2014 חתם לשנתיים בלירסה מליגת העל הבלגית. ב-26 בינואר 2015 הושאל וליוס לוסטסילאנד עד לסיום העונה, ובכך הפך לכדורגלן היווני הראשון שמשחק בליגת העל הדנית.
ב-15 ביולי 2015 חזר וליוס לקדנציה שנייה באירקליס, כאשר חתם לשנתיים. ב-26 בספטמבר 2015 הבקיע את שערו הראשון מאז חזר למועדון במשחק הליגה נגד סקודה קסנתי. ב-26 באוקטובר 2015 השווה וליוס את שיא העשור בליגה היוונית כאשר הבקיע בארבעה משחקים רצופים. ב-2 בינואר 2016 הבקיע שלושער ראשון בקריירה בניצחון 0–3 נגד א.א.ל. קאלוני, ושלושער ראשון של שחקן אירקליס מזה 15 שנים.
ב-29 ביוני 2016 חתם וליוס לארבע שנים בנוטינגהאם פורסט תמורת 950 אלף פאונד. ב-12 באוגוסט ערך וליוס את הופעת הבכורה שלו בקבוצה בהפסד 3-0 לברייטון אנד הוב אלביון. ב-11 בספטמבר הבקיע את שער הבכורה שלו בפורסט בתיקו 2-2 נגד אסטון וילה. ב-31 באוגוסט 2018 הושאל לואסלנד-בוורן.
ב-21 ביוני 2019 חתם וליוס באטרומיטוס מליגת העל היוונית.
ב-24 בספטמבר 2020 חתם וליוס באסקולי מהסרייה ב'.
ב-7 ביולי 2021 הצטרף וליוס לאקדמיקה קליניקן מליגת העל הרומנית.
ב-29 בינואר 2022 חתם בלאמיה 1964.
קריירה בינלאומית

בצעירותו שיחק וליוס בכל הנבחרות הצעירות של יוון. ב-29 במרץ 2016 ערך את הופעת הבכורה שלו בנבחרת יוון במשחק ידידות נגד איסלנד.
חיים אישיים

אביו של וליוס, קוסטס, היה כדורגלן בעברו באירקליס סלוניקי.
ב-17 בנובמבר 2015 השתתף וליוס בקמפיין גיוס כספים עבור ניקוס קיזרידיס, בעבר שחקן אריס סלוניקי היריבה העירונית אשר נאבק במחלת הסרטן.
מת'יו גארבט

מת'יו ג'ימי דייוויד גארבט (באנגלית: Matthew Jimmy David Garbett; נולד ב-13 באפריל 2002 בלונדון שבאנגליה) הוא כדורגלן ניו זילנדי המשחק בעמדת הקשר בקבוצת נאק ברדה מליגת המשנה ההולנדית ובנבחרת ניו זילנד.
קריירת מועדונים

גארבט החל את הקריירה המקצוענית שלו במועדונים וסטרן סוברבס, איסטרן סוברבס וטים ולינגטון בניו זילנד.
ב-24 בינואר 2020 חתם גארבט בפאלקנברג מליגת העל השוודית. הוא ערך 20 הופעות ליגה במדי המועדון.
ב-26 באוגוסט 2021 חתם גארבט בטורינו מהסרייה א', והחל לשחק בקבוצת הנוער של המועדון. ב-18 באוקטובר 2022 ערך את הופעתו היחידה בקבוצה הבוגרת של המועדון, בניצחון 4-0 על צ'יטאדלה במסגרת הסיבוב השני של קופה איטליה לעונת 2022/2023.
ב-31 בינואר 2023 הושאל גארבט לנאק ברדה מליגת המשנה ההולנדית עד לתום עונת 2022/2023. ב-11 במאי חתם על חוזה קבוע לשנתיים במועדון.
קריירה בינלאומית

גארבט היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.
ב-9 באוקטובר 2021 ערך גארבט את הופעת הבכורה שלו בנבחרת ניו זילנד, בניצחון 2-1 על נבחרת קוראסאו במשחק ידידות. ב-30 במרץ 2022 הבקיע את שער הבכורה שלו בנבחרת, בניצחון 5-0 על נבחרת איי שלמה במסגרת מוקדמות מונדיאל 2022.
נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024).
הערות שוליים

↑  Nyzeeländsk juniorlandslagsman till FFF באתר הרשמי של פאלקנברג, 24 בינואר 2020 (בשוודית)
↑  New Zealand teenager Matthew Garbett set to join Serie A club Torino באתר Stuff, ‏ 26 באוגוסט 2021 (באנגלית)
↑  NAC HUURT MATTHEW GARBETT MET OPTIE TOT KOOP באתר הרשמי של נאק ברדה, 31 בינואר 2023 (בהולנדית)
↑  NAC HOUDT MATTHEW GARBETT BINNENBOORD באתר הרשמי של נאק ברדה, 11 במאי 2023 (בהולנדית)
↑  Men's Football Team Announced for Paris 2024 באתר הרשמי של התאחדות הכדורגל הניו זילנדית, 9 ביולי 2024 (באנגלית)
| נבחרת ניו זילנד – אולימפיאדת פריז 2024 |
| --- | --- | --- |
|  1 פאולסן •  2 בוקסל •  3 סאטון •  4 בינדון •  5 סארמן •  6 ג'ו בל •  7 גארבט •  8 אולד •  9 ויין •  10 סינג •   11 רנדל •  12 סימס • 13 קלי-הילד •  14 הרדמן • 15 שרידן • 16 קונצ'י • 17 בידואה • 18 ואן הטום • מאמן: בייזלי |  1 פאולסן •  2 בוקסל •  3 סאטון •  4 בינדון •  5 סארמן •  6 ג'ו בל •  7 גארבט •  8 אולד •  9 ויין •  10 סינג •   11 רנדל •  12 סימס • 13 קלי-הילד •  14 הרדמן • 15 שרידן • 16 קונצ'י • 17 בידואה • 18 ואן הטום • מאמן: בייזלי | ניו זילנד |
אלפרד פניוורת'
ראו גם

אדווין ג'רוויס - דמות בדיונית דומה של חברת מארוול קומיקס המתחרה
ארצ'יבלד וילארד

| --- | --- |

 לידה:  22 באוגוסט 1836 בדפורד, ארצות הברית 
 פטירה:  11 באוקטובר 1918 (בגיל 82) ארצות הברית 
 תחום יצירה:  ציור 
 
ארצ'יבלד וילארד (באנגלית: Archibald Willard‏; 22 באוגוסט 1836 – 11 באוקטובר 1918) היה צייר אמריקאי, שנולד וגדל בבדפורד (אנ'), אוהיו. הוא היה בנו של סמואל וילארד, הכומר של הכנסייה הבפטיסטית של בדפורד (אנ').
ביוגרפיה

וילארד התעניין באמנות מאז שהיה ילד ולעיתים קרובות שירבט על אסמים ומבנים אחרים בבית. בצעירותו עבר וילארד לוולינגטון (אנ'), אוהיו והחל לעבוד אצל יצרני עגלות. הוא החל כצייר עגלות בסיסי, אך בסופו של דבר הורשה לצייר קישוטים משוכללים שהיו פופולריים באותה תקופה. וילארד הצטרף לרגימנט חיל הרגלים ה-86 של אוהיו (אנ') בשנת 1863 ולחם במלחמת האזרחים האמריקאית, אך לא היה מעורב בהרבה בקרבות. במהלך תקופה זו הוא צייר כמה סצנות מהמלחמה.
לאחר המלחמה יצר וילארד זוג ציורים עבור אדי, בתו של בעל חברת העגלות, שנקראו פלאק 1 ופלאק 2. הראשון מבין השניים מציג שלושה ילדים שעוקבים אחרי כלב שרודף ארנבת, ואילו בציור השני עגלת הילדים שרדפו, התרסקה בגלל המרדף הפזיז. ציורים אלה, בין שרטוטים קודמים, יצרו מערכת יחסים בינו לבין הצלם ג'יימס פ' ריידר. ריידר עשה הרבה כסף בכרומוליטוגרפיה (אנ') תוך יצירת תמונות פופולריות ששווקו עבור משק הבית הממוצע. הוא ראה פוטנציאל בוילארד כיצרן ציורים הומוריסטיים ועליזים כדי להשיג רווחים.
פרדריק קרל גוטוולד היה בין תלמידיו.
וילארד צייר את ציורו המפורסם "רוחה של שנת 76" בערך 1875 בוולינגטון, אוהיו, לאחר שראה מצעד חג עובר בכיכר העיר. וילארד גם צייר שלושה ציורי קיר באולם המרכזי של בית המשפט של מחוז פייט (אנ'), אוהיו: "רוח החשמל", "רוח הטלגרפיה" ו"רוח הדואר".
וילארד נקבר בוולינגטון, אוהיו בבית העלמין גרינווד.
הוא מונצח על ידי וילארד דרייב במקום הולדתו בדפורד ושדרת וילארד בשכונת גארפילד הייטס (אנ') הקרויה על שמו.
רוח שנת 76

יצירתו המפורסמת ביותר של וילארד היא רוח שנת 76 (שהייתה ידועה בעבר גם בשם "ינקי דודל"), שהוצגה בתערוכת המאה (אנ') בפילדלפיה, פנסילבניה בשנת 1876. ישנם סיפורים נפוצים הטוענים שאנשים קיבלו השראה מהציור, ווילארד הוזמן פעמים רבות להציג את ציורו. כבר אז הנשיא גרנט שבח את הציור, אף שלא היה פופולרי בהתחלה.
הציור בקושי פורסם. גם המבקרים לא כיבדו אותו, כשאחד מהם מכנה את העבודה "מעיקה". הצלחת הציור נבעה במידה רבה משיווק הכרומוליטוגרפיות של ריידר, שנמכרו תחילה בחמישה דולר ליצירה ובמחיר פחות ככל שהתקדמה התערוכה. לאחר התערוכה זכה הציור לפופולריות מספקת כדי שהיא תנדוד ותוצג ברחבי הארץ.
וילארד פיתח את הציור מתוך סקיצה, שכללה שלושה גברים רוקדים ושרים. הוא השתמש באביו, סמואל וילארד, כמודל לדמות האמצעית של הציור. הילד היה הנרי דברו. שילוב אביו בציור היה דבר שמייחד את הציור מהסגנון הרגיל וההומוריסטי שלו, שכן וילארד היה סנטימנטלי לגבי עבודתו של אביו ככומר ותפקיד סבו במלחמת העצמאות.
הוא גם עשה כמה יצירות אמנות אחרות, כולל "הנערה הכחולה", שאינן מוכרות. לאחר התערוכה הוא החשיב את עצמו כאמן מרכזי למרות השבחים הפושרים של הביקורת. הבולטות שלו כאמן תחזור בקצרה בשנת 1895 כאשר פורסמה "רוח המלחמה של 76" ואולי יצירה אחרת של וילארד בה צועדים בהוואנה, במלחמת ארצות הברית–ספרד.
הערות שוליים

↑  FOXNews.com - Ohio Town Develops Own'Scent-Sibility' - Celebrity Gossip | Entertainment News | Arts And Entertainment, www.foxnews.com
↑  Janet Caldwell, Bedford and Bedford Township, Arcadia Publishing, 2012, ISBN 978-0-7385-9369-2. (באנגלית)
↑  Pauly, Thomas H. (1978). Zenderland, Leila (ed.). "In Search of 'The Spirit of '76'" Recycling the Past: Popular Uses of American History. University of Pennsylvania Press. pp. 29–49.
↑  James Cross Giblin, Fireworks, Picnics, and Flags: The Story of the Fourth of July Symbols, Houghton Mifflin Harcourt, 2001-04-23, ISBN 978-0-618-09654-1. (באנגלית)
↑  Spirit of '76, www.americanrevolution.org
| --- | --- |
בקרת זהויות :  DSI: 9999  ISNI: 0000 0000 6703 5436  LCCN: nr96023575  RKD: 84580  SNAC: w6pr8hzd  SUDOC: 192696319  ULAN: 500008576  VIAF: 7289706   WorldCat (עם VIAF): 7289706 
"רוח שנת 76" (The Spirit of '76)
סער 72

| --- | --- |

הדמיה של הסער 72  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תיאור כללי
 סוג אונייה:  ספינת טילים, מיני קורבטה
 צי:  חיל הים הישראלי
 דגל הצי:  
 סדרה קודמת:  סער 4.5
 ציוני דרך עיקריים
 מספנה:  ישראל מספנות ישראל
 מידות
 הֶדְחֶק:  כ-800 טון
 אורך:  72 מטר
 נתונים טכניים
 מהירות:  30 קשר (56 קמ"ש)
 גודל הצוות:  50
 מספר נוסעים:  20
 טווח שיוט:  5500 ק"מ
 אמצעי לחימה
 מסוקים:  מסוק ימי בגודל בינוני
"סער 72" היא מיזם פיתוח של מספנות ישראל לספינה בגודל מיני-קורבטה. המיזם מוצע כתחליף לספינות הטילים המתיישנות וטרם נרכש על ידי צי כלשהו.
הפיתוח נחשף בתערוכת "IMDEXASIA" שהתקיימה בין 14 ל-16 במאי 2013 בסינגפור.
היסטוריה

בשנת 2002, החל חיל הים לגבש תוכנית להחלפת ספינות הסער 4 הישנות. התוכניות התעכבו בשל מחלוקות בתוך החיל בדבר אופי הספינה הדרושה, וגם בשל עלותן הגבוהה של הספינות.
בשנת 2007, בתוכנית הרב־שנתית של צה"ל, "תפן", שגובשה לאחר מלחמת לבנון השנייה נכלל רכש ספינות חדשות אך נותר בעדיפות נמוכה והסעיף לא מומש, לנוכח אילוצים שהוצגו לבסוף כדחופים יותר.
בשנת 2012, על רקע גילוי מאגרי הגז בים התיכון, זוהה בצמרת משרד הביטחון הצורך ברכש ספינות חדשות. שר הביטחון, אהוד ברק, החליט לצאת למכרז בינלאומי. במכרז התחרו מספנות מקוריאה הדרומית, מאיטליה ומספרד (מספנות ישראל לא השתתפו במכרז).
בשנת 2013 הציעו מספנות ישראל לספק לחיל הים ספינות חדשות מדגם סער 72. חיל הים דחה הצעה זו.
בשנת 2014 החליט ראש הממשלה בנימין נתניהו לבטל את המכרז הבינלאומי, ולנהל משא ומתן בלעדי עם המספנה הגרמנית טיסנקרופ מערכות ימיות (TKMS) שבעיר קיל (המספנה שבונה את צוללות הדולפין הישראליות) לבניית ספינות כבדות וגדולות יותר מכפי שנדרש במכרז. במאי 2015 נחתם החוזה עם מספנת TKMS ליצור ארבע ספינות.
במהלך תערוכת "Euronaval" 2016 שנערכה בפריז, חתמה מספנות ישראל על ההזמנה הראשונה לדגם זה עם קפריסין. ב-15 בדצמבר 2017 נמסרה הספינה לקפריסין. הספינה שנבנתה עבור קפריסין היא קצרה יותר, באורך של 62 מטר, וקיבלה את הכינוי סער 62. היא אינה כוללת האנגר לאחסון מסוק ומנחת על סיפון הספינה, והיא בנויה ל-30 אנשי צוות.
במהלך תערוכת "Euronaval" 2020 חשפה מספנות ישראל רשמית את ה"סער 72. שנתיים אחר כך, בתערוכת 2022, חשפה את סדרת ה-S80, המבוססת על פלטפורמת הסער 72. שהיא הדור החדש של סדרת "סער" בעל רבגוניות רבה יותר, יכולת מטען גבוהה יותר, קיבולת מערכות נשק מוגברת ויכולת פריסה רחבה יותר של מערכות לוחמה אלקטרונית.
הספינה

בעקבות גילוי הגז בסמוך לחופי ישראל, נדרש חיל הים להרחיב את רצועת הביטחון, ולקבל אחריות על שטח גדול מבעבר. בצי החיל משרתות ספינות הטילים אח"י עצמאות ואח"י ניצחון מדגם סער 4, שהוכנסו לשירות בשנות ה-70, ומתקרבות לסוף חיי השירות שלהן - 35 שנה. כתחליף מציעות מספנות ישראל את סער 72.
הסער 72 היא מיני קורבטה, ומוגדרת ככלי שיט רב תכליתי. הספינה משלבת בין יכולותיהן של ספינות הטילים מדגם סער 4.5, לקורבטות מדגם סער 5. הספינה מותאמת לפעילות של משמר חופים, על סיפון הספינה יהיה מרחב גדול למערכות שליטה ובקרה, חדרים לשיכון כוחות מיוחדים, אמצעים לתגובה מהירה ופעולות הצלה, האנגר לאחסון מסוק בגודל בינוני וכטב"מים. על סיפון הספינה מנחת באורך 15 מטרים, מנוף לטעינה עצמאית, אמצעים לפריסת סירות גומי וכלי שיט בלתי מאוישים.
לסער 72 יכולות חמקנות, מפלט משוקע בתוך המים, תורן המסוגל להכיל יחד מכ"ם לוחמה אלקטרונית, וחיישנים פסיבים (המגלים אור, חום וכדומה). הספינה תצויד במכ"ם הימי מתוצרת אלתא ה-EL/M-2258, מכ"ם שנבחר בחיל הים גם עבור כלי השיט הקיימים. בתחום החימוש הספינה מסוגלת לשאת טילי ברק 8 מתוצרת התעשייה האווירית, טילי ים-ים, טילים עם חימוש מונחה, ומקלעים.
בספינה מתוכננים חדרים ל-50 אנשי צוות הספינה, ועוד 20 מקומות לאורחים או כוחות מיוחדים. הספינה מתוכננת לשוט 21 ימים רצופים, עם טווח של מעל ל-3,000 מייל ימי (5,500 ק"מ).
ראו גם

סער 6
סער 62
רשף
הערות שוליים

↑  ‏‏A new generation of the SAAR Class - The "SAAR S-72" Corvette באתר מספנות ישראל (באנגלית)
1 2  עמוס הראל, גילי כהן, התרגיל השיווקי של חיל הים שעומד מאחורי עסקת הספינות, באתר הארץ, 2 בדצמבר 2016
↑  אורי משגב, צבא ההגנה לנובל אנרג'י? שאלת 2.5 מיליארד הדולר, באתר הארץ, 3 בפברואר 2014
1 2  עמוס הראל, נתניהו אכף את רצונו על מערכת הביטחון: גלגולו של מכרז הספינות, באתר הארץ, 24 בנובמבר 2016
↑  נחשפה ספינת המלחמה החדשה של חיל הים, באתר ‏מאקו‏, 20 במאי 2013
1 2  יובל אזולאי, ‏גרמניה תמכור ספינות הגנה על שדות הגז בכ-1.8 מיליארד שקל, באתר גלובס, 11 במאי 2015
↑  ‏‏ Euronaval 2016: Israel Shipyards secures first Saar 72 construction order באתר IHS Jane's 360, ‏24 באוקטובר 2016 (באנגלית)
↑  קפריסין קיבלה את ספינת הOPV של מספנות ישראל, באתר "IsraelDefense"
↑  סרטון תדמית של הסער 62 - צולם לפני מסירת הספינה לקפריסין בעת הפלגות המבחן והיא נושאת דגל ישראל
↑  דן ארקין, ‏מספנות ישראל הציגה את ספינת סער S-72, באתר "IsraelDefense‏", 28 באוקטובר 2020
↑  איל בוגוסלבסקי, ‏מספנות ישראל חושפים קורבטה חדשה, באתר "IsraelDefense‏", 23 באוקטובר 2022
↑  ‏‏ Israel Shipyards Introduces the SAAR 72 Mini-Corvette Design באתר defense-update, ‏16 במאי 2013 (באנגלית)
Handmade Heaven

"Handmade Heaven" (בעברית: "גן עדן בעבודת יד") הוא שיר שהוקלט ונכתב על ידי הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear. השיר הופק על ידי ג'ואל ליטל והיה לסינגל הסולו הראשון של מרינה לאחר ששינתה את שם הבמה שלה ב-2018. השיר יצא להורדה דיגיטלית וסטרימינג כסינגל המוביל של האלבום ב-8 בפברואר 2019, על ידי אטלנטיק רקורדס. במרץ 2019 פורסמו שתי גרסאות רמיקס לשיר, בהפקת הדי ג'יי האירי קריסטל קליר. מילות השיר נכתבו בהשראת שינויי האקלים והטבע. מרינה בחרה ברצועה להיות הסינגל המוביל כיוון שהרגישה שהסאונד שלו מיוחד ושונה משאר האלבום.
מבחינה מוזיקלית, "Handmade Heaven" היא בלדת סינת'פופ, פופ ואלקטרו שהושוותה למוזיקה של לנה דל ריי, לורד ומדונה. מספר מבקרים תיארו את השיר כשינוי מוזיקלי מהפרויקטים הקודמים שלה. השיר זכה לביקורות חיוביות בדרך כלל ממבקרי המוזיקה. השיר תואר כרומנטי, פואטי וחולמני. מבחינה מסחרית, השיר לא נכנס למצעד הסינגלים הרשמי בבריטניה, אך הגיע למקום ה-52 במצעד ההורדות. השיר אף נכנס למצעד הסקוטי, וכן למצעדים הדיגיטליים הרשמיים בצרפת, יוון וניו זילנד.
הופקו שני קליפים נלווים ל-"Handmade Heaven", ושניהם יצאו בפברואר 2019. הראשון בוים על ידי הבמאית האנגלית סופי מולר וצולם באסטוניה. בקליפ, חוקרת מרינה יער גדול במהלך החורף. "Handmade Heaven" נכלל ברשימת הרצועות של סיבוב ההופעות הרביעי שלה, Love + Fear Tour, ושימש כפתיח המופע. במאי 2020 יצא לאור קליפ לייב שצולם במהלך מגפת הקורונה, ובו מבצעת מרינה את השיר בפסנתר.
רקע ופרסום

ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי". לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט. לקראת תחילת 2019, הוכרז רשמית "Handmade Heaven". הוא שימש כסינגל המוביל לאלבום האולפן הרביעי שלה, והוא סינגל הסולו הראשון שלה מאז "Blue", הסינגל החמישי והאחרון מאלבומה השלישי, Froot, ב-2015.
ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה". רשימת הרצועות נחשפה באותו יום, ו-"Handmade Heaven" נכלל בה כרצועה הפותחת של האלבום. Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו. השיר מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים. מרינה אף חשפה כי היא ביקשה חופש יצירתיות בכתיבת השיר מחברת התקליטים. היא נימקה את הבקשה והסבירה שלא תמיד הייתה לה שליטה יצירתית בפרויקטים הקודמים שלה, ולא רצתה שזה יחזור על עצמו ב-Love + Fear. השיר נכתב על ידי מרינה, והופק על ידי המוזיקאי הניו זילנדי ג'ואל ליטל. מרינה הקליטה את השיר באולפן ההקלטות של ג'ואל ליטל בלוס אנג'לס. את המיקסינג לשיר עשה דן גרץ' מרגווראט ב-Solar Management Limited שבלונדון, ואת המאסטרינג עשה דייב קוץ' במאסטרינג פאלאס שבניו יורק.
ב-8 בפברואר 2019 יצא "Handmade Heaven" להורדה דיגיטלית וסטרימינג במדינות שונות, על ידי אטלנטיק רקורדס. השיר שימש כסינגל המוביל מתוך Love + Fear, והיה לסינגל הסולו הראשון שלה מאז 2015. גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס וורנר מיוזיק גרופ. אטלנטיק אף הפיצה את ה-CD ברחבי פינלנד. ב-8 במרץ 2019, שתי גרסאות רמיקס שהופק על ידי התקליטן האירי קריסטל קליר יצאו להורדה דיגיטלית ולשירותי הסטרימינג. אורך הרמיקס המקורי הוא 6 דקות ו-57 שניות, והוא בלעדי לשירות הזרמת המדיה אפל מיוזיק. בספוטיפיי בארצות הברית, עלתה גרסה מקוצרת של הרמיקס, שנמשכה 4 דקות ו-10 שניות. הגרסה הארוכה יותר עלתה לחשבון היוטיוב של מרינה ב-11 במרץ 2019. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.
הרכב ומילים

מבחינה מוזיקלית, "Handmade Heaven" היא בלדת סינת'פופ, פופ ואלקטרו. לפני יציאתו של "Handmade Heaven" בפברואר 2019, חשפה מרינה בטוויטר שהשיר יעניק מעט עד שום אינדיקציה לכיצד יישמעו שאר השירים ב-Love + Fear. בריטני ספנוס מהרולינג סטון ציינה את "הקול הייחודי" של מרינה, הנשמע בשיר, ואף ראתה בשיר שינוי מוזיקלי מ"הבאבלגאם פופ והחוצפה" שאפיינו את שלושת אלבומיה הראשונים. קתרין גילספי ממגזין Paper השוותה את השיר למוזיקה של לנה דל ריי ומדונה, ובפרט אלבום האולפן השביעי של האחרונה, Ray of Light. פרנב טראון מ-Consequence of Sound השווה את השיר לסגנונה של הזמרת-יוצרת הניו זילנדית לורד.
לפי אתר Musicnotes,‏ "Handmade Heaven" מוגדר בסימן הזמן "common", והוא בעל קצב מתון של 107 פעימות לדקה. ספנוס תיארה את הקצב כמיד-טמפו, וכמשוחרר מ"עודף הפופ והחוצפה של שלושת האלבומים הראשונים שלה". באותה הצורה, כריס קלי מהוושינגטון פוסט תיאר את הרצועה כ-"שיר סינת'פופ איטי ומרגש". השיר נכתב במפתח איי מינור, כאשר המנעד הקולי של מרינה נע בין התווים F3 ו-C5. לאורך בתי השיר, טווח הקול שלה מתקדם לפי סדר האקורדים "E–D–F♯–C♯".
מבחינה מילית, השיר עוסק בהערצתה של מרינה את הטבע. בניגוד לשירים אחרים שלה, "Handmade Heaven" פשוט יותר ואינו עוסק באישית בדיונית או בעולם שיצרה. בראיון לאפל מיוזיק, במהלך שבוע ההוצאה של Love + Fear, חשפה מרנה כי שינויי האקלים שימשו מקור השראה עיקרי לרצועה: "אני חושבת שאנשים פתאום הופכים מודעים יותר לעולם הטבעי, שזה די מוזר ואינטנסיבי. הייתה לי תחושת געגוע, או חרטה על כך שהטבע אינו חלק גדול יותר בחיי". מרינה פותחת את השיר בקריאה: "I envy the birds high up in the trees / They live out their lives so purposefully / I envy the spiders, the squirrels, and seeds / They all find their way automatically" ("אני מקנאת בציפורים שלמעלה בעצים / הן חיות את חייהן בכוונה כה תכליתית / אני מקנאה בעכבישים, בסנאים ובזרעים / כולם מוצאים את דרכם אוטומטית". במהלך הפזמון, היא שרה לצד כמה שכבות של קולות שלה עצמה, ויוצרת אפקט של מקהלה; "In this handmade heaven, I come alive / Blue birds forever, colour the sky" ("בגן העדן בעבודת יד הזה, אני מתעוררת לחיים / ציפורים כחולות לנצח, צובעות את השמיים".
ביקורות והצלחה

"Handmade Heaven" זכה לביקורות חיוביות ממבקרי המוזיקה, כאשר רבים מהם כתבו כי הוא חזרה ראויה למרינה מההפסקה המוזיקלית. מייק ואס מ-Idolator תיאר את השיר כמרינה "הפואטית והשלווה" וכ-"יפה עד כאב". גאב גינסברג מבילבורד שיבח את הסינגל ואת שירתה של דיאמנדיס, אותה תיאר כ-"חזרה לגוון האופרה שלה". קרולין ברנוקה, כתבת במגזין Complex, כללה את השיר בטור "המוזיקה החדשה הטובה ביותר השבוע". היא כתבה כי מרינה "נשמעת אלוהית כפי ששם הסינגל שלה מרמז" וכינתה את השיר "חלומי ורומנטי".
רובין מאריי מ-Clash התייחס לשיר כ"סינגל חדש ובולט". קייט ניקולסון, מהגרדיאן התרשמה מהשיר ותהתה האם יצליח מסחרית: "'האם אנשים אחרים אי פעם ירצו להיכנס אליו' עדיין פתוח לוויכוח, אבל תפיסת העולם החריפה שלו היא נדירה בתעשיית הפופ וראויה להישמע". בן ניסן ממגזין אטווד כתב ביקורת מעורבת על השיר, וכינה אותו אחד הרגעים ה"חזקים" ביותר באלבום. עם זאת, הוא הטיל ספק בכנותה של מרינה בנוגע למילות השיר.